EELNÕU

|  |  |
| --- | --- |
| **O T S U S** |  |
|  |
| Kadrina | 30. november 2022 nr  |
|  |  |
|  |
| Hulja aleviku Hindori kinnistu detailplaneeringu kehtestamine |  |
|  |
|  |

Kadrina Vallavolikogu algatas Hulja aleviku Hindori kinnistu detailplaneeringu 2. märtsi 2022 otsusega nr 24 „Hulja aleviku Hindori kinnistu detailplaneeringu algatamine“. Sama otsusega jäeti algatamata keskkonnamõju strateegiline hindamine. Vastav teade avaldati ajalehes Virumaa Teataja.

Detailplaneeringu eesmärgiks on kinnistule ehitusõiguse määramine, maa sihtotstarbe muutmine, tehnovõrkude ja rajatiste asukohtade määramine, haljastuse ja heakorra planeerimine ning kõigi vajalike piirangute ja servituutide määramine. Detailplaneeringu kohaselt saab kinnistule rajada päikesepargi võimsusega kuni 400kW rajatise alus pinnaga kuni 5400 m2.

Planeeringuala Hindori kinnistu pindalaga 7040 m2 (27305:002:0943), maakasutuse sihtotstarve on 100% elamumaa. Planeeringuala asub Hulja alevikus tiheasustusalal. Maa-ala paikneb aleviku idaosas ning selleni viib Kooli tänav. Hindori kinnistu on kasutusel põllumajandusotstarbel, tema põhjapoolne osa on rohumaa, vähese kõrghaljastusega. Läheduses hooneid ei ole, välja arvatud Kooli tn 12 elamu, mille kaugus Hindori kinnistu piirist on 32 meetrit. Hindori kinnistule juurdesõidutee on kruuskattega, laiusega ca 3,5 m ning vähese kasutusega. Kooli tänavalt riigiteele väljasõit ei ole võimalik (maakividest tõkend), kõnniteed puuduvad.

Detailplaneering võeti vastu Kadrina Vallavolikogu 28. septembri 2022 otsusega nr 46.

Detailplaneeringu avalik väljapanek oli ajavahemikus 15.10.-15.11.2022. Detailplaneeringu avaliku väljapaneku kestel ei esitatud detailplaneeringu põhilahendust muutvaid ettepanekuid. Avaliku arutelu ei olnud sellest tulenevalt vajadust korraldada.

Võttes aluseks kohaliku omavalitsuse korralduse seaduse § 22 lõike 1 punkti 33 ja planeerimisseaduse § 139 lõike 1 Kadrina Vallavolikogu

o t s u s t a b:

1. KehtestadaHulja aleviku Hindori kinnistu detailplaneering (detailplaneering lisatud).

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada vaide Kadrina Vallavolikogule Kadrina Vallavalitsuse kaudu, asukohaga Rakvere tee 14, Kadrina alevik 30 päeva jooksul, kui seadus ei sätesta teisiti ja arvates päevast, millal isik vaidlustatavast haldusaktist või toimingust teada sai või oleks pidanud teada saama, haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajasse (Kooli 2, Jõhvi 41532).

|  |  |
| --- | --- |
|  |  |
| (allkirjastatud digitaalselt) |  |
| Madis Viise |  |
| vallavolikogu esimees |  |